EkBass/fiwiki-20250220-pages-articles huggingface dataset:
Emanuel Pogatetz

Emanuel Pogatetz (s. 16. tammikuuta 1983) on itävaltalainen jalkapalloilija. Hän voitti Itävallan cupin vuonna 2001 FC Kärntenin ja vuonna 2004 Grazer AK:n kanssa. Pogatetz on lisäksi aiemmin pelannut muun muassa Bayer 04 Leverkusenissa ja Spartak Moskovassa. Hän kuuluu tätä nykyä Middlesbrough FC -seuraan, jossa hänellä on pelipaitansa numerona 6. == Lähteet == Luokka:Itävaltalaiset jalkapalloilijat Luokka:Vuonna 1983 syntyneet Luokka:Elävät henkilöt
Krotopos

Krotopos (, ) oli kreikkalaisessa mytologiassa Agenorin poika, josta tuli Argoksen kuningas setänsä Iasoksen jälkeen. Hän oli Sthenelaan ja Psamathen isä. Psamathe tuli raskaaksi Apollonille ja synnytti pojan, mutta pelätessään isäänsä hän hylkäsi lapsen. Krotopoksen lammaskoirat löysivät lapsen ja raatelivat hänet kuoliaaksi. Apollon lähetti tämän vuoksi Argokseen koston hengettären, joka riisti lapset heidän äideiltään. Koroibos, megaralainen sankari, saapui paikalle ja löi tämän.Pausanias: Periegesis tes Hellados ('Kreikan kuvaus') 1.43.7 (engl. käännös). Kuoltuaan Krotopos haudattiin Argokseen,Pausanias: Periegesis tes Hellados ('Kreikan kuvaus') 2.23.7 (engl. käännös). ja häntä seurasi valtaistuimelle hänen poikansa Sthenelas.Pausanias: Periegesis tes Hellados ('Kreikan kuvaus') 2.16.1 (engl. käännös). == Lähteet == Luokka:Argoksen kuninkaat
Mignon

Mignon on Fazerin vuodesta 1896 valmistama pääsiäismuna. Se on Fazerin toiseksi vanhin edelleen myynnissä oleva tuote Pihlaja-marmeladimakeisen (1895) jälkeen. Munan mantelipähkinänougatmassa on valettu aitoon kananmunankuoreen. ==Valmistus== Lähes alkuperäisellä reseptillä valmistettavia Mignoneita valmistuu vuosittain noin 1,5 miljoonaa kappaletta. Ne valmistetaan käsityönä Fazerin Vantaan tehtaalla. Prosessi alkaa kuitenkin kanaloissa, jossa valikoidaan sopivan kokoiset ja -laatuiset munat. Sieltä ne lähetetään kananmunapakkaamoon, jossa kananmunankuoria tyhjennetään Mignoneja varten. Kananmunat rei’itetään, puhalletaan tyhjiksi, pestään, desinfioidaan ja kuivataan. Tehtaalla niitä valmistetaan marraskuusta alkaen 3–4 kuukauden ajan. Munankuoret täytetään mantelipähkinänougatsuklaamassalla hanasta, ja ne viedään kovettumaan jäähdytystunneliin. Munan täyttöaukko suljetaan sokeritulpalla, joka on tehty puuterisokerista, riisivalkuaisesta ja vedestä. Munien pakkaus tehdään myös käsin. Mignon-munat ovat maidottomia, ja ne painavat 52 grammaa. == Historia == Karl Fazer toi Mignon-munan idean työmatkaltaan Saksasta. Vuodesta 1896 valmistettu makeinen on siitä asti kuulunut suomalaiseen pääsiäisperinteeseen. Aikoinaan tätä pääsiäisherkkua valmistettiin muun muassa Venäjän tsaariperheelle. Vuonna 2009 Mignon-massasta alettiin valmistaa myös Mignon-konvehteja. Munanmuotoinen konvehtirasia painaa 150 grammaa. ==Munan ainekset== Sokeri, kaakaovoi, manteli 15 %, hasselpähkinä 15 %, kaakaomassa ja vanilliiniaromi. Mignon-munan ainoa eläinperäinen raaka- aine on kananmunankuori. Mignon-munassa ja -konvehdeissa käytetään ecuadorilaista Arriba-kaakaomassaa. ==Lähteet== ==Aiheesta muualla== * Mignon- muna kuuluu pääsiäiseen , Fazer * Käsityön taidonnäyte: kuinka syntyy Fazerin Mignon-muna, YouTube Luokka:Fazerin makeiset
Ross Turnbull

Ross Turnbull (s. 4. tammikuuta 1985) on brittiläinen jalkapalloilija, pelipaikaltaan maalivahti. Hän pelaa Chelsea FC:ssa ja on ollut lainassa muiden muassa Crewe Alexandra FC:lla. Turnbull kilpaili Englannin alle 20-vuotiaiden maajoukkueessa vuoden 2003 nuorten jalkapallon maailmanmestaruuskilpailuissa. Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Luettelo Caymansaarten lentoasemista

Tämä on luettelo Caymansaarilla sijaitsevista lentokentistä jaoteltuna sijainnin mukaan. Sijainti ICAO IATA Lentokentän nimi Koordinaatit Siviilikentät Cayman Brac MWCB CYB Charles Kirkconnellin kansainvälinen lentoasema George Town MWCR GCM Owen Robertsin kansainvälinen lentoasema Grand Cayman MWCG Grand Caymanin lentoasema Little Cayman MWCL LYB Edward Boddenin lentoasema ==Lähteet== Lentokentät Caymansaarten
A'ala Hubail

A'ala Hubail (علاء حبيل s. 25. kesäkuuta 1982) on bahrainilainen jalkapalloilija, joka on pelipaikaltaan hyökkääjä.Encyclocentral.com Hubail edustaa qatarilaista Umm Salalia.Goalzz.com Sitä ennen hän pelasi Kuwaitissa Al-Kuwaitissa. Hubail siirtyi ensin lainasopimuksella ja sitten kokonaan Umm Salaliin. Hubail oli vuoden 2004 Aasian cupin paras maalintekijä viidellä maalillaan yhdessä iranilaisen Ali Karimin kanssa.Teammelli.com Hubail on myös kaikkien aikojen paras maalintekijä Bahrainin maajoukkueessa 30 maalillaan. Hubail on ehdolla vuoden 2008 parhaaksi aasialaispelaajaksi.Goal.com ==Lähteet== Luokka:Bahrainilaiset jalkapalloilijat Luokka:Vuonna 1982 syntyneet Luokka:Elävät henkilöt
Santos Amador

Santos Amador (s. 6. huhtikuuta 1982) on bolivialainen jalkapalloilija. Hän pelaa puolustajana bolivialaisessa Club Universitariossa. Hän on pelannut aikaisemmin Club San Joséssa ja Club Bamin Real Potosíssa, molemmat Boliviassa. Hän voitti vuonna 2007 joukkueensa kanssa Bolivian mestaruuden. Hänen pelinumeronsa on 5. ==Lähteet== Luokka:Bolivialaiset jalkapalloilijat Luokka:Vuonna 1982 syntyneet Luokka:Elävät henkilöt
BBC Four

BBC Four on BBC:n omistama ilmainen televisiokanava. Kanava on nähtävissä Isossa-Britanniassa digitaalisen televisioverkon alueella. BBC Four aloitti lähetyksensä BBC Knowledge -kanavan tilalla 2. maaliskuuta 2002. BBC Fourin vuosittainen budjetti on noin 63 miljoonaa puntaa (2013-14), mikä on noin 4,4 prosenttia BBC:n pääkanavan BBC Onen vuosibudjetista. Kanavan katsojaosuus oli maaliskuussa 2017 noin 0,91 %. == Ohjelmisto == BBC Four otti ensimmäisenä ohjelmistoonsa koomikko Larry Davidin Seinfeldin seuraajasarjan Jäitä hattuun, Armando Iannuccin poliittisen satiirin The Thick of Itin ja Flight of the Conchordsin. Kanavan ohjelmisto koostuu taiteesta, tiededokumenteista, klassikkodraamasta ja ei-englanninkielisistä tuotannoista. Arkipäivisin klo 19.00 BBC Fourilla esitetään puoli tuntia kestävä kansainvälinen uutisohjelma, World News Today, jota lähetetään myös BBC Worldillä. Draamasarjat ovat kuuluneet kanavan suosituimpiin ohjelmiin. Sarjat kuten Alan Clark Diaries (2003) ja Kenneth Williams: Fantabulosa! (2006) ovat olleet BBC Fourin korkeimpia katsojalukuja saaneita sarjoja; kummatkin keräsivät lähes joka jaksolle katsojia noin 800 000\. 18. maaliskuuta 2008 kanavan esittämää The Curse of Steptoeta katsoi enimmillään noin 1,41 miljoonaa ihmistä, mikä on BBC Fourin katsojaennätys. == Lähteet == == Aiheesta muualla == * BBC Fourin kotisivut. * BBC Fourin ohjelmatiedot. Four Luokka:Vuonna 2002 perustetut televisiokanavat
Isopurjepleko

Isopurjepleko (Pterygoplichthys gibbiceps syn. Ancistrus gibbiceps ja Glyptoperichthys gibbiceps)ITIS on suurikokoinen imumonneihin kuuluva kasvinsyöjäpleko, jota voi pitää isossa, hyvin suodatetussa akvaariossa. Voi olla, että samalla kauppanimellä kulkee useampia lajeja.Harrastajan sivut == Koko ja ulkonäkö == Isopurjepleko kasvaa yli 35 cm pitkäksi, mutta voi kasvaa myös hyvissä olosuhteissa yli 50 cm pitkäksi. Kuvio on omintakeinen ja muodostuu kellervän värin reunustamista tummista soikeista tai munuaisenmuotoisista läikistä. Nimensä kala on saanut suuresta, purjemaisesta selkäevästään. == Alkuperä== Isopurjeplekoja tavataan luonnossa Amazonin keski- ja yläjuoksulla sekä Orinoco-joella. == Lisääntyminen== Kala munii noin 120 mätimunaa, joita koiras vartioi. Poikaset kuoriutuvat neljässä päivässä. Isopurje ei kuitenkaan lisäänny akvaariossa. == Vesiolot ja ravinto== Isopurjepleko on kasvinsyöjä, mutta se syö toisinaan kuolleita eläimiä. Se raapii levää kaikilta pinnoilta, mutta vanhetessa laiskistuu, joten ainoaksi levän poistajaksi sitä ei suositella. Tämä pleko sotkee enemmän kuin putsaa, eli harkitse aina, ennen kuin ostat isopurjeplekon. Isopurjepleko tarvitsee akvaariossa kuivaruokaa ja tuoreruokaa (esim. kesäkurpitsaa) Isopurjepleko vaatii vähintään 450-litraisen altaan, sillä se kasvaa isoksi. == Lähteet == == Aiheesta muualla == *Makevaario (harrastajan sivu) Luokka:Akvaariokalat Luokka:Imumonnit
Júbilo Iwata

Júbilo Iwata () on japanilainen jalkapalloseura. Se pelaa J. Leaguen ykkösdivisioonassa (J1). Sen kotipaikka on Iwatan kaupungin Yamaha-stadion Shizuokan prefektuurissa. Vuonna 1970 perustettu Júbilo Iwata on kuulunut J. Leagueen vuodesta 1992. Siihen on kuulunut useita kansainvälisiä jalkapallon huippunimiä, kuten brasilialainen Dunga, joka pelasi seurassa 1990-luvulla. Júbilo Iwata voitti AFC:n seurajoukkueiden mestaruuden 1999. ==Entisiä pelaajia== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * == Aiheesta muualla == * Viralliset sivut Iwata, Júbilo Luokka:Vuonna 1970 perustetut urheiluseurat
Painin maailmanmestaruuskilpailut 1961

Vuoden 1961 painin maailmanmestaruuskilpailut järjestettiin kesäkuussa Jokohamassa, Japanissa. Kisoissa painittiin sekä kreikkalais-roomalaisessa painissa että vapaapainissa kahdeksassa painoluokassa. == Mitalistit == === Kreikkalais-roomalainen paini === Painoluokka Kultaa Hopeaa Pronssia 52 kg Armais Sajadov Dumitru Pirvulescu Burhan Bozkurt 57 kg Oleg Karavajev Ion Cernea Jiri Svec 62 kg Hamid Mansour Mustafa Yasar Yilmaz Ali-Reza Ghelich- Khani 67 kg Avtandil Koridze Imre Polyak Branislav Martinović 73 kg Valeriu Bularca Stevan Horvat Ziya Dogan 79 kg Vasili Zenin Bertil Nyström Yavus Selekman 87 kg György Gurics Arkadi Tkatšev Gheorge Popovici yli 87 kg Ivan Bohdan Hamit Kaplan István Kozma === Vapaapaini === Painoluokka Kultaa Hopeaa Pronssia 52 kg Ali Alijev Nasrollah Soltaninejhad Cemal Yanilmaz 57 kg Mohamad Ebrahim Saifpor János Varga Hüseyin Akbaş 62 kg Vladimir Rubašvili Sami Pehlivan Hameed Tavalok 67 kg Mohammad Ali Sanatkaran Vladimir Sinjavski Udey Chand 73 kg Emam Goudarzi Habibi Mihail Bekmurzov Yutaka Kaneko 79 kg Mansoor Mehdizadeh Géza Hollós Hans Ynge Antonsson 87 kg Gholam Reza Takhti Boris Gurevitš Hassan Güngör yli 87 kg Wilfried Dietrich Hamit Kaplan Aleksandr Medved == Tilastot maittain == === Kreikkalais-roomalainen paini === Sija Maa Kultaa Hopeaa Pronssia 4. sijoja 5. sijoja 6. sijoja 1\. Neuvostoliitto 5 1 - 1 - - 2\. Romania 1 2 1 1 - 1 3\. Unkari 1 1 1 - - - 4\. Egypti 1 - - - - 1 5\. Turkki - 2 3 1 1 1 6\. Jugoslavia - 2 3 1 1 1 7\. Ruotsi - 1 - 1 - 1 8\. Tšekkoslovakia - - 1 1 1 - 9\. Iran - - 1 - 1 1 10\. Yhdysvallat - - - 1 2 2 11\. Itä-Saksa - - - 1 1 1 12\. Japani - - - - 2 1 12\. Puola - - - - 2 1 14\. Länsi-Saksa - - - - 2 1 === Vapaapaini === Sija Maa Kultaa Hopeaa Pronssia 4. sijoja 5. sijoja 6. sijoja 1\. Iran 5 1 1 - 1 - 2\. Neuvostoliitto 2 3 1 - 1 - 3\. Länsi-Saksa 1 - - 1 - - 4\. Turkki - 2 3 1 - 1 5\. Unkari - 2 - 1 - - 6\. Japani - - 1 3 1 1 7\. Intia - - 1 - - 1 8\. Ruotsi - - 1 - - - 9\. Yhdysvallat - - - 1 3 3 10\. Itä-Saksa - - - 1 1 - 11\. Itävalta - - - 1 - - 12\. Puola - - - - 1 - 13\. Tšekkoslovakia - - - - - 1 == Lähteet == * FILA:n tietokanta 1961 Luokka:Vuoden 1961 urheilu Maailmanmestaruuskilpailut 1961 Luokka:Jokohama
Tamir Cohen

Tamir Cohen (; s. 4. maaliskuuta 1984) on israelilainen jalkapalloilija. Hän on Avi Cohenin poika. Cohen oli pelannut nuorisoseurassa jo ennen kuin aloitti vuonna 2002 ammattilaisuransa Maccabi Tel Avivissa. Hän siirtyi vuonna 2007 Maccabi Netanyaan ja vuonna 2008 Englannin valioliigan Bolton Wanderersiin. Cohen on pelannut myös Israelin jalkapallomaajoukkueessa. Hänen pelipaitansa numero Bolton Wanderersissa on 25. Luokka:Israelilaiset jalkapalloilijat Luokka:Vuonna 1984 syntyneet Luokka:Elävät henkilöt
Avi Cohen

Avraham "Avi" Cohen (; 14. marraskuuta 1956 – 29. joulukuuta 2010) oli israelilainen jalkapalloilija, pelipaikaltaan puolustaja. Myös hänen poikansa Tamir Cohen on tunnettu jalkapalloilija. Cohen pelasi ammattilaistasolla Maccabi Tel Avivin lisäksi Liverpool FC:ssa, Rangersissa ja Maccabi Netanyassa. Hän kuului myös Israelin jalkapallomaajoukkueeseen, jota hän edusti 51 ottelussa. Pelaajauran jälkeen hän toimi valmentajana sekä televisio- ja radiokommentaattorina. Cohen joutui 20. joulukuuta 2010 moottoripyöräonnettomuuteen, jossa hän loukkaantui vakavasti. Hän kuoli viikko myöhemmin, 29. joulukuuta 2010, 54-vuotiaana telavivilaisessa Ichilovin sairaalassa. == Lähteet == Luokka:Israelilaiset jalkapalloilijat Luokka:Israelilaiset jalkapallovalmentajat Luokka:Vuonna 1956 syntyneet Luokka:Vuonna 2010 kuolleet
Rock You Like a Hurricane

Rock You Like a Hurricane on saksalaisen hard rock -yhtyeen Scorpionsin vuonna 1984 levyttämä kappale albumilta Love at First Sting. Kappale on mukana Guitar Hero III -pelissä. Kappale on myös soinut TV-sarjassa Simpsonit ja videopelissä The Simpsons Game sekä amerikkalaisissa nuorten TV-sarjoissa OC ja Stranger Things. Kappale kuuluu myös NHL 10 ja Grand Theft Auto: Vice City Stories -pelien soundtrackiihin. Suomessa kappale tunnetaan myös SM- liigajoukkue JYPin tunnusmusiikkina, koska joukkueen logossa on hurrikaanisymboli. == Uuslevytykset == Ensimmäinen uusi versio levytettiin Berliinin filharmoonisen orkesterin kanssa nimellä "Hurricane 2000" sinfoniasäesteiselle levylle "Moment of Glory" vuonna 2000. Toinen uuslevytys perään oli akustinen nimeltään "Hurricane 2001", levylle Acoustica. Kolmas uuslevytys tehtiin levylle Comeblack, joka julkaistiin 2011. Luokka:Scorpionsin kappaleet Luokka:Vuoden 1984 kappaleet
In the Shadow of the Moon

In the Shadow of the Moon on brittiläinen Apollo-ohjelman kuulentoja käsittelevä dokumenttielokuva vuodelta 2007. Se koostuu arkistomateriaalista ja kuussa tai sen kiertoradalla käyneiden haastatteluista. == Osallistujat == Dokumentissa on mukana kymmenen kaikkiaan kahdestakymmenestä neljästä Kuussa tai sen kiertoradalla käyneestä henkilöstä. Kuusi näistä kahdestakymmenestä neljästä oli jo kuollut ja loput kahdeksan eivät osallistuneet elokuvan tekoon. Elokuvassa ei ole kertojaa. === Apollo 11 === * Buzz Aldrin, Lunar Module Pilot * Michael Collins, Command Module Pilot === Apollo 12 === * Alan Bean, Lunar Module Pilot === Apollo 13 === * Jim Lovell, Commander (myös Apollo 8) === Apollo 14 === * Edgar Mitchell, Lunar Module Pilot === Apollo 15 === * David Scott, Commander (myös Apollo 9) === Apollo 16 === * John Young, Commander (myös Apollo 10) * Charles Duke, Lunar Module Pilot (myös Apollo 11 CapCom ) === Apollo 17 === * Eugene Cernan, Commander (myös Apollo 10) * Harrison Schmitt, Lunar Module Pilot == Lähteet == == Aiheesta muualla == * * * * Luokka:Brittiläiset dokumenttielokuvat Luokka:Vuoden 2007 dokumenttielokuvat
Juha Pihkala

Martti Juha Antero Pihkala (s. 1. tammikuuta 1942 Kouvola) on suomalainen pappi, joka toimi Tampereen hiippakunnan piispana vuosina 1997–2008. Pihkala on valmistunut teologian maisteriksi 1966 ja vihitty papiksi Tampereella 1967. Hän väitteli teologian tohtoriksi dogmatiikan alalta 1978. Hän toimi Kirkon koulutuskeskuksessa johtajana ja kouluttajana 1985–1996. Tampereen hiippakunnan pääsihteerinä Pihkala työskenteli vuosina 1978–1985. Seurakuntapappina hän on toiminut 11 vuoden ajan Riihimäellä ja Lopella. Pihkala aloitti piispana tammikuussa 1997 ja siirtyi eläkkeelle 1. kesäkuuta 2008. Pihkala kuuluu Gummeruksen sivistyssukuun. Tampereen ensimmäinen piispa Jaakko Gummerus oli hänen isosetänsä. Juha Pihkalan isoisä oli Martti Pihkala. == Palkinnot == Juha Pihkala sai vuonna 2004 yhdessä Esko Valtaojan kanssa Vuoden kristillinen kirja -palkinnon teoksesta Nurkkaan ajettu Jumala?, kuten myös jatkoteoksesta Tiedän uskovani, uskon tietäväni vuonna 2010. == Teoksia == * * * * * * * * * * == Kirjallisuutta == * == Lähteet == * === Viitteet === Luokka:Tampereen piispat Luokka:Vuonna 1942 syntyneet Luokka:Elävät henkilöt
SHOUTcast

SHOUTcast on monialusteinen, omisteinen/suljettu ohjelmisto median suoratoistoon. Nullsoftin kehittämä ohjelmisto on saatavilla ilmaiseksi. Se mahdollistaa MP3- tai AAC-formaatissa olevan äänen lähettämisen internetin yli muille kuuntelijoille. == Toiminta == SHOUTcast-lähettäjän tietokone toimii palvelimena, jolta kuuntelija poimii signaalin, joka voi sisältää äänilähetyksen lisäksi radioaseman perustietoja. Ohjelma käyttää ensisijaisesti HTTP-protokollaa lähetyksiin. SHOUTcast-lähetykseen ja kuunteluun käytetyt sovellukset ovat saatavilla seuraaville järjestelmille: FreeBSD, Linux, macOS, Solaris, Palm OS ja Windows. Kuuntelusovellus on saatavilla myös Windows Mobileen, Series 60 -sarjan puhelimiin, PSP- pelikonsoliin (PSPradio), Nintendo DS -pelikonsoliin (DSOrganize) ja iPhoneen ja iPod Touchiin. Monet ohjelmat tukevat SHOUTcastin lähetysformaattia. Näitä ovat ainakin sekä Nullsoftin oma Winamp että Amarok, iTunes, VLC, XMMS ja Zinf. == Käyttötarkoitus == Useimmiten SHOUTcastia käytetään Internet- radiolähetysten kuunteluun tai lähettämiseen. == Katso myös == * Icecast * PeerCast == Lähteet == == Aiheesta muualla == * SHOUTcastin virallinen sivusto * Nullsoftin virallinen sivusto * SHOUTCAST-palvelimen pystyttäminen lyhyesti Luokka:Internet Luokka:Radio Luokka:Ohjelmistot
Alpine Electronics

Alpine Electronics, Inc. on autoelektroniikan ja -navigointilaitteistojen valmistaja. Se tekee ajoneuvoihin äänentoisto- ja videojärjestelmiä, navigointilaitteita ja telematiikkaa ja oli vuonna 2012 maailman 73. suurin autoteollisuuden osatoimittajayritys.Top 100 global OEM parts suppliers – Ranked on 2012 global OEM automotive parts sales, Autonews. Viitattu 4.10.2016. ==Historiaa== Alpine Electronics perustettiin vuonna 1967 japanilaisen Alps Electric Companyn ja yhdysvaltalaisen Motorolan yhteisyrityksenä nimeltä Alps Motorola Company, Ltd. Tokiossa päämajaansa pitänyt yritys keskittyi Japanin kasvavan autoteollisuuden viihdelaitteistoihin, ja yhtiön ensimmäinen tuote oli 8-track-standardiin perustuva autosoitin. Vuotta myöhemmin mukaan otettiin autoradiot. Kun 8-track-nauhureiden aika alkoi olla ohi 1970-luvun puolivälissä, yhtiö panosti C-kasettisoittimiin, joita se alkoi valmistaa myös Euroopan ja Pohjois- Amerikan kuluttajamarkkinoille. Tällöin Alps Motorolan nimi muutettiin muotoon Alpine Electronics. Sopimus äänentoistojärjestelmien toimittamiseksi Lamborghini Countach -urheiluautoihin sai monet muutkin autonvalmistajat kiinnostumaan Alpinen tekniikasta. 1980-luvulla yhtiö toi tuotteisiinsa digitaalitekniikkaa ja perusti tehtaan Yhdysvaltain Indianaan, ja vuonna 1988 Alpine Electronics listattiin Tokion pörssiin. 1990-luvulla Alpine kehitti korkealuokkaisia CD-soittimia ja useamman levyn vaihtajalaitteita ajoneuvokäyttöön. Se laajensi tuotantoaan Japanista ja Yhdysvalloista Kiinaan ja Meksikoon ja toi markkinoille viisituumaisen kojetaulutelevision, joka toimi myös navigointilaitteena.History of Alpine Electronics, Inc., Reference for Business -sivusto 1996. Viitattu 4.10.2016. ==Lähteet== Luokka:Japanilaiset elektroniikkayhtiöt Luokka:Tavaramerkit Luokka:Japanilaiset pörssiyhtiöt Luokka:Ajoneuvoteollisuuden osatoimittajat Luokka:Viihde-elektroniikan tuotemerkit
Bajan

Bajan voi viitata seuraaviin: * venäläinen Bajan-harmonikka. * Bajan-Ölgii, Mongolian provinssi.
Voss (vesi)

thumb|Voss-vesipullo Voss on norjalainen pullovesituotemerkki, jonka ovat kehittäneet Ole Christian Sandberg ja Christopher Harlem. He päättivät tehdä Ivelandin kunnan vedestä ylellisyysjuoman. Entinen Calvin Kleinin palveluksessa työskennellyt suunnittelija Neil Kraft palkattiin suunnittelemaan lasipullo, jossa vesi myydään. Vettä on markkinoitu varsinkin Yhdysvaltoihin. Norjan television TV2:n esittämän dokumenttiohjelman mukaan Vossin vesi on peräisin samasta pohjavesikaivosta kuin Ivelandin kunnan vesiyhtiön talousvesi. Yrityksen markkinointia sanotaan ohjelmassa harhaanjohtavaksi, koska se antaa ymmärtää veden olevan poikkeuksellisen puhdasta ja peräisin koskemattomasta luonnosta. Yritys harkitsi oikeustoimia ohjelmassa esitettyjen tulkintansa mukaan virheellisten väitteiden johdosta.Kiista luksusvedestä Norjassa - "Tavallista hanavettä", Iltalehti, 5.10.2010, viitattu 6.10.2010 Vuodesta 2016 Voss-yhtiön osake-enemmistö on ollut thaimaalais-kiinalaisen sijoitusyhtiö Reignwood Groupin omistuksessa.https://www.bevnet.com/news/2016/voss-water-sells-majority-stake- to-reignwood-group ==Lähteet== ==Aiheesta muualla== *Voss-kotisivut Luokka:Pullovesi Luokka:Elintarvikealan tuotemerkit
Think with Your Heart

Think with Your Heart on yhdysvaltalaisen laulajan Debbie Gibsonin viides studioalbumi. Se julkaistiin heinäkuussa 1995. Levy myi Yhdysvalloissa vain 25 000 kappaletta. == Kappaleet == :1. "For Better Or Worse" – 3:24 :2. "Didn't Have The Heart" – 4:45 :3. "Will You Love Me Tomorrow" – 3:26 :4. "Dancin' In My Mind" – 3:31 :5. "Don'tcha Want Me Now?" – 4:19 :6. "Can't Do It Alone" – 4:27 :7. "Think With Your Heart" – 3:22 :8. "Too Fancy" – 2:11 :9. "You Don't Have To See" – 3:49 :10. "Two Young Kids" – 3:15 :11. "Interlude/Tony's Rehearsal" – 0:41 :12. "Let's Run Away" – 5:25 Luokka:Vuoden 1995 albumit Luokka:Yhdysvaltalaiset albumit
Yochanan Vollach

Yochanan Vollach (, s. 14. toukokuuta 1945, Kiryat Bialik) on israelilainen entinen jalkapalloilija, pelipaikaltaan puolustaja. Hän pelasi Israelin maajoukkueessa muun muassa MM-kisoissa 1970. Vollach on nykyään Maccabi Haifa -urheiluseuran puheenjohtaja sekä ZIM-varustamon Newlog-tytäryhtiön toimitusjohtaja. ==Pelaajaura== Vollach aloitti pelaamisen 1950-luvulla Maccabi Kiryat Bialikissa. Hän edusti seuraa myös aikuisten sarjoissa vuosina 1962-1965, ennen kuin hän siirtyi Hapoel Haifa FC:n riveihin. Hapoel Haifassa hän pelasi vuoteen 1977 asti, jolloin hän siirtyi paikallisvastustajaan, Maccabi Haifa FC. Hän pelasi Maccabi Haifassa kunnes hän lopetti ammattilaisuransa kaksi vuotta myöhemmin, 1979. Hän jatkoi kuitenkin heti vapaaehtoisena johtajana seurassa ja nosti seuraa maan huipulle. Vuonna 1984 Maccabi Haifa voitti ensimmäisen mestaruutensa, ja seuraavana vuonna se uusi mestaruuden. Tähän aikaan Vollachia kutsuttiin "Maccabi Haifan aivoiksi". Vuonna 1985 Vollach työskenteli ZIM-varustamossa ja kommennettiin työnsä puolesta Hongkongiin. Hän teki paluuta jalkapalloilijana ja pelasi Hong Kong FC:ssä vuoteen 1990 asti. Maajoukkueessa Yochanan Vollach pelasi vuosina 1968-1971 yhteensä 12 ottelua ja teki yhden maalin. ==Aiheesta muualla== * Yochanan Vollach Hapoel Haifan Hall of Fameen Luokka:Israelilaiset jalkapalloilijat Luokka:Vuonna 1945 syntyneet Luokka:Elävät henkilöt
Anna Smašnova

Anna Smašnova-(Pistolesi) (, ; s. 16. heinäkuuta 1976 Minsk) on israelilainen tennispelaaja. Hän syntyi ja vietti lapsuutensa Neuvostoliitossa, kunnes muutti Israeliin vuonna 1990. Smašnova oli kaksinpelaajana korkeimmillaan maailman rankinglistan viidentenätoista. Hän voitti uransa aikana useita WTA Tourin turnauksia ja esiintyi myös kaikkiaan 73:ssa ottelussa Fed Cupissa. Hän voitti vuonna 1991 tyttöjen kaksinpelimestaruuden Ranskan avoimissa. Smašnova vetäytyi Wimbledonin turnauksen jälkeen kesällä 2007. Hän puhuu sujuvasti venäjää, hepreaa ja englantia. == Lähteet == == Aiheesta muualla == Luokka:Israelilaiset tennispelaajat Luokka:Vuonna 1976 syntyneet Luokka:Elävät henkilöt
Helmimonninen

Helmimonninen, entinen valkopilkkumonninen (Corydoras sterbai) on monnislaji, joka on suosittu akvaariokala. == Koko ja ulkonäkö == Helmimonnisella on suklaanruskealla pohjalla valkoisia pisteitä ja kyljissä pitkittäisjuovia. Laji sekoitetaan joskus hietamonniseen. Lajit voi erottaa pään kuvioinnista: hietamonnisella on tummia pilkkuja valkoisella pohjalla, helmimonnisella valkoisia ”helmiä” tummalla pohjalla. Helmimonninen jää pienemmäksi, yleensä 5–6 cm pitkäksi. == Alkuperä == Helmimonninen on kotoisin Etelä-Amerikasta: Brasilian keskiosista ja Boliviasta. == Käyttäytyminen ja lisääntyminen == Kuten muut monniset, helmimonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Helmimonninen viihtyy vähintään kuuden yksilön parvessa. Helmimonniset innostuvat usein kutemaan, kun veden lämpötila nousee.Sannan & Tomin vedenalainen maailma Helmimonnisten viljely on helppoa, ne kutevat jopa seura-akvaariossa. == Vesiolot ja ravinto == Helmimonninen tarvitsee vähintään 85 litran kokoisen akvaarion, jossa tulisi olla tummahko hiekkapohja, tiheästi kasveja ja uintitilaa, veden tulisi olla kirkasta ja hieman virtaavaa. Helmimonniselle sopiva veden happamuus on 6–7 ja veden kovuus alle kymmenen. Sopiva lämpötila on 23–28 astetta. Helmimonninen on kaikkiruokainen ja syö sekaravintoa pohjalta. == Lähteet == == Aiheesta muualla == *Planet Catfish *www.scotcat.com *Kylpyankan kala (harrastajan kuvia) Luokka:Akvaariokalat Luokka:Monniset
Thomas Wolsey

Thomas Wolsey (n. 1475 – 29. marraskuuta 1530) oli englantilainen kardinaali ja valtiomies. Kardinaali Wolsey oli lordikanslerina vuosina 1515–1529 ollen näiden vuosien ajan Englannin vaikutusvaltaisin mies kuninkaan ohella. Wolsey opiskeli teologiaa Oxfordissa, ja hänet nimitettiin jo nuorella iällä Canterburyn arkkipiispan, kardinaali John Mortonin henkilökohtaiseksi kappalaiseksi. Wolseyn lahjakkuus huomattiin myös hovipiireissä, ja häntä suositeltiin Henrik VII:lle. Henrik VII:n aatelisia kohtaan tuntema epäluulo edisti osaltaan porvarillista syntyperää olleen Wolseyn uraa. Wolsey pääsi vallan ytimeen Henrik VII:n pojan, Henrik VIII:n noustua valtaan. Vuonna 1514 Wolsey nimitettiin Lincolnin piispaksi ja pian sen jälkeen Yorkin arkkipiispaksi. Paavi Leo X nimitti Wolseyn kardinaaliksi 1515, ja samana vuonna Wolsey nimitettiin myös Englannin lordikansleriksi. Nuori kuningas luotti isänsä vanhaan neuvonantajaan ja antoi Wolseyn huolehtia monista hallinnon asioista. Wolsey johti käytännössä Englannin ulkopolitiikkaa ja pyrki käyttämään hyväkseen Ranskan ja Habsburgien välistä kilpailua. Wolsey menetti kuitenkin Henrik VIII:n suosion, koska hän ei onnistunut saamaan paavi Klemens VII:n suostumusta kuninkaan avioeroon Katariina Aragonialaisesta. Vuonna 1529 Wolsey erotettiin valtion viroista ja hän sai syytteen maanpetoksesta. Wolsey määrättiin saapumaan oikeudenkäyntiin Lontooseen, mutta hän sairastui ja kuoli matkalla. Benedetto da Rovezzano valmisti Wolseylle sarkofagin mustasta marmorista, mutta kuninkaan epäsuosioon joutunutta Wolseya ei koskaan siihen haudattu. Lopulta sarkofagia käytettiin vuonna 1805 kuolleen amiraali Horatio Nelsonin hautaamiseen. ==Wolsey populaarikulttuurissa== * Kunnian mies -elokuvassa Wolseytä esittää Orson Welles. * Tudors- televisiosarjassa Wolseytä esittää Sam Neill. * Susipalatsi-televisiosarjassa Wolseytä esittää Jonathan Pryce. ==Lähteet== == Aiheesta muualla == Luokka:Bathin ja Wellsin piispat Luokka:Brittiläiset poliitikot Luokka:Durhamin piispat Luokka:Englantilaiset kardinaalit Luokka:Yorkin arkkipiispat Luokka:Winchesterin piispat Luokka:1470-luvulla syntyneet Luokka:Vuonna 1530 kuolleet
Gerard van Velde

thumb|Gerard van Velde Gerard van Velde (s. 30. marraskuuta 1971 Wapenveld, Alankomaat) on alankomaalainen entinen pikaluistelija, joka oli erikoistunut sprinttimatkoille. 1992 Albertvillen olympialaisissa van Velde sijoittui 500 metrillä neljänneksi ja tuhannella metrillä viidenneksi. Kahta vuotta myöhemmin Lillehammerin olympialaisissa hän sijoittui tuhannella metrillä yhdeksänneksi. Hänelle tuottivat erityisiä ongelmia uudet klap-luistimet, joiden käyttöä hän ei millään tahtonut oppia. Hän ei mahtunut Alankomaiden joukkueeseen Naganon olympialaisiin ja tästä turhautuneena ehti jo lopettaa luistelu-uransa ja ryhtyi automyyjäksi. Vuoden hiljaiselon jälkeen maajoukkueluistelija Rintje Ritsma houkutteli van Velden takaisin luistelun pariin lähinnä hauskanpitomielessä, mutta van Velde saikin uuden kipinän lajiin. Aluksi tulokset olivat kehnoja, mutta ajan mittaan otteet paranivat ja nousu huippua kohti alkoi. Sprintterien MM-kisoissa 2001 van Velde sijoittui jo seitsemänneksi. Salt Lake Cityn olympialaisiin vuonna 2002 van Velde lähti suurin odotuksin, mutta jäi pettymyksekseen 500 metrillä neljänneksi. Kuitenkin tuhannella metrillä hän onnistui ja voitti olympiakultaa uudella maailmanennätysajalla 1.07,18. Vuonna 2003 van Velde luisteli sprintterien MM-kisoissa hopealle. Matkakohtaisissa MM-kisoissa hän saavutti tuhannella metrillä hopeaa ja oli 500 metrillä neljäs. Seuraavana vuonna hän oli sprintterien MM-kisoissa neljäs. Hän ei enää mahtunut Alankomaiden joukkueeseen Torinon olympialaisiin 2006, vaikka oli vielä edellisvuonna voittanut maan mestaruuden 500 metrillä. Alankomaiden mestaruuksia van Veldellä on kaikkiaan 18. Hän lopetti uransa tammikuussa vuonna 2008http://www.nu.nl/news/1399010/46/Van_Velde_stopt_met_schaatsen.html . ==Lähteet== Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Vuonna 1971 syntyneet Luokka:Elävät henkilöt
Phil Younghusband

Philip James Younghusband (s. 4. elokuuta 1987) on englantilais- filippiiniläinen jalkapalloilija, joka on pelipaikaltaan hyökkääjä. Younghusband on edustanut Chelseata yhdeksän ikäisestä, ja solmi seuran kanssa ammattilaissopimuksen maaliskuussa 2005. Younghusband pelasi Chelsean U21 joukkueessa 2005-2008 käyden välillä lainassa Tanskassa Esbjergin joukkueessa. Younghusband lopetti uransa kesällä 2008. Huhtikuussa 2011 hän teki comebackin Filippiineillä San Beda Collegen joukkueessa josta siirtyi heinäkuussa FC Loyolan riveihin. Maajoukkueessa Younghusband on päässyt edustamaan Filippiinejä filippiiniläien äitinsä takia. Hän pelasi ensiksi alle 23-vuotiaiden maajoukkueessa ja on nyt Filippiinien A-maajoukkueessa. Alkuvuodesta 2005 Filippiinien jalkapalloliitto sai tietää Younghusbandin edustuskelpoisuudesta tuntemattomalta henkilöltä, jonka väitetään löytäneen tietoa hänen syntyperästään Football Manager-pelistä löytyvän samaisen pelaajan kautta. Luokka:Filippiiniläiset jalkapalloilijat Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
M/T Smeraldo

M/T Smeraldo () on italialaisen Finbeta-laivayhtiön omistama kemikaalitankkeri. Alus on rakennettu vuonna 1998 Cantiere Navale Mario Morinin telakalla Anconassa, Italiassa. Smeraldo on rekisteröity Italian lipun alle, ja sen kotisatama on Ancona. == Tekniset tiedot == Pituutta Smeraldolla on 117 metriä, leveyttä 16,4 metriä ja syväys on 8,4 metriä. Laivan koko tilavuus (bruttovetoisuus, GT) on 4 896 ja matkustus- ja lastitilojen tilavuus (nettovetoisuus, NT) 1 976\. Aluksen kuollut paino eli kantavuus on 7 014 tonnia. Laivan nopeus on 13,5 solmua. Laivan pääkoneina on neljä Wärtsilä 6LSW38 -dieselmoottoria, jotka yhdessä kehittävät 3 960 kilowatin tehon. Kaikki aluksen lastisäiliöt on valmistettu ruostumattomasta teräksestä. == Lähteet == == Aiheesta muualla == *Smeraldo Finbetan sivuilla Smeraldo
The Gathering (albumi)

The Gathering on thrash metal -yhtye Testamentin julkaisema studioalbumi vuodelta 1999. ==Kappalelista== # # # # # # # # # # # # == Kokoonpano == * Chuck Billy – laulu * James Murphy – soolokitara * Eric Peterson – rytmikitara * Steve DiGiorgio – basso * Dave Lombardo – rummut == Aiheesta muualla == * * Luokka:Vuoden 1999 albumit Luokka:Testamentin albumit
Remington 870

Remington 870 on yhdysvaltalaisen Remington Arms -yhtiön vuodesta 1950 valmistama pumppuhaulikko. Sitä on valmistettu 12, 16, 20, 28 ja .410 kaliiperisina useilla piipun pituuksilla ja lukuisina eri malleina sekä metsästys- ja kilpa-ammunta-, että poliisi- ja sotilaskäyttöön. ==Variaatiot== *Wingmaster *Express *Marine *Police *Tactical == Aiheesta muualla == *Remington sivu 870:lle (Englanniksi) *Remington sivu 870 Tacticalille (Englanniksi) *Armeijan käyttämän Remingtonin sivu *Modern Firearms *Nazarian´s Gun´s Recognition Guide On Remington 870 * Tärkeitä eroja Remington 870 Police ja 870 Express haulikoiden välillä Luokka:Haulikot
Alicia Molik

Alicia Molik (s. 27. tammikuuta 1981) on australialainen tennispelaaja. Hän voitti naisten nelinpelin mestaruuden Australian avoimissa 2005 parinaan Svetlana Kuznetsova ja Ranskan avoimissa 2007 parinaan Mara Santangelo. Molik sai naisten tenniksen kaksinpelissä pronssia vuoden 2004 kesäolympialaisissa Ateenassa, kun hän voitti pronssiottelussa Anastasija Myskinan 6–3, 6–4. Molik on voittanut kaksinpelimestaruudet muiden muassa Zürichin avoimissa 2004 ja Nordea Nordic Light Openissa 2004. Ensin mainitussa hän voitti Marija Šarapovan, jälkimmäisessä Tetjana Perebyinisin. == Lähteet == == Aiheesta muualla == Luokka:Australialaiset tennispelaajat Luokka:Australialaiset olympiamitalistit Luokka:Vuonna 1981 syntyneet Luokka:Elävät henkilöt
John C. Stennis Space Center

John C. Stennis Space Center (SSC) on Hancockin piirikunnassa Mississippin ja Louisianan rajalla sijaitseva Nasan suurin rakettimoottorien testauskeskus. == Historia == 55 km² laajuisen testikeskuksen rakentaminen alkoi lokakuussa 1964. Varsinaista testialuetta ympäröi 506 km² laajuinen akustinen puskurivyöhyke. Testiasemat rakennettiin Saturn V-rakettien testaamiseen ja sittemmin siellä on testattu avarussukkuloiden päämoottoreita. Keskuksen sijaintipaikka valittiin, koska alue on harvaanasuttu ja sinne oli mahdollista luoda proomuyhteys, mikä on tärkeää sillä Saturn V:n moottorit olivat liian isoja maata myöten kuljetettaviksi. Alue oli myös sopivasti rakettien rakennuspaikan Michoud Assembly Facilityn ja laukaisupaikan Cape Canaveralin välissä. Ennen rakentamisen aloittamista viisi pientä kylää (Gainesville, Logtown, Napoleon, Santa Rosa ja Westonia), joissa asui 700 perhettä, tuli uudelleensijoittaa. Apollo-ohjelman loppumisen jälkeen keskuksen käyttö väheni, mikä vaikutti taloudellisesti läheisiin kuntiin. Keskukseen on siirretty sittemmin muita hallinnon toimintoja. 1990-luvulla rakennettiin uusi testikompleksi "E" uusien rakettimoottorikonstruktioiden testaamiseksi. Siellä testattiin muiden muassa hybridirakettien moottoreita. Näitä käytettiin ensimmäisessä yksityisesti rahoitetussa avaruusaluksessa, SpaceShipOnessa. Keskuksen nimeä on vaihdettu vuosien varrella useaan otteeseen. Ensimmäinen nimi oli Mississippi Test Facility, National Space Technology Laboratories 1974 ja John C. Stennis Space Center 1988, Mississipin senattorin John C. Stennis muistoksi, sillä tämä oli aktiivinen Yhdysvaltain avaruustoiminnan kannattaja. Hurrikaani Katrina vahingoitti keskusta elokuussa 2005. Vuonna 2005 keskuksessa toimi yli 30 hallinnonyksikköä tai yksityistä yritystä. Ylivoimaisesti suurin näistä on Yhdysvaltain laivasto 3 500 hengen henkilökunnallaan. == Testialustat == * A-1 suunniteltiin alun perin Saturn V:n toisen vaiheen S-II:n testaamiseen. Se kestää maksimissaan 7,6 MN työntövoimaa. * A-2 käytetään avaruussukuloiden päämoottorien testaukseen. Se kantaa maksimissaan 4,9 MN työntövoiman. * A-3 on vasta rakenteilla. Sitä tullaan käyttämään J-2X -moottorien testaamiseen tyhjiössä, suuren korkeuden lentojen simuloimiseksi. A-3 tulee toimimaan myös meren pinnan tason testipaikkana. * B-1/B-2 käytetään Delta V-rakettien moottorien testaamiseen. Se kestää maksimissaan 49 MN työntövoimaa. * E-kompleksia käytetään pienien moottorien testaamiseen. ==Lähteet== == Aiheesta muualla == * Keskuksen verkkosivusto * National Data Buoy Center * Naval Meteorology and Oceanography Command Luokka:Nasa Luokka:Avaruuskeskukset Luokka:Mississippin rakennukset ja rakennelmat
Mara Santangelo

Mara Santangelo (s. 28. kesäkuuta 1981) on italialainen entinen tennispelaaja. Hän muodosti Alicia Molikin kanssa naisten nelinpelin voittajaparin Ranskan avoimissa 2007. Hän oli korkeimmillaan naisten maailmanlistan sijalla 27 kaksinpelissä ja sijalla viisi nelinpelissä. Kaikkiaan hän voitti nelinpelissä yhdeksän WTA-turnausta ja kaksinpelissä yhden. Hän kertoi tennisuransa lopettamisesta 28. tammikuuta 2011. Santangelo syntyi Latinassa ja aloitti tenniksenpeluun yhdeksänvuotiaana. == Lähteet == * == Aiheesta muualla == *Virallinen sivusto Luokka:Italialaiset tennispelaajat Luokka:Vuonna 1981 syntyneet Luokka:Elävät henkilöt
Luytenin tähti

Luytenin tähti on punainen kääpiötähti Pienen koiran tähdistössä. Se sijaitsee vain 3,8 pc (12,36 valovuoden) päässä ja kuuluu meitä lähimpiin tähtiin. Luytenin tähden läpimitta on noin neljäsosa Auringon läpimitasta ja luminositeetti vain 0,04 prosenttia Auringon luminositeetista. Vuosina 1937-1980 tehtyjen havaintojen perusteella on arveltu, että tähteä saattaisi kiertää korkeintaan Jupiterin kokoluokkaa oleva planeetta, mutta toistaiseksi sellaista ei ole yrityksistä huolimatta kyetty havaitsemaan.http://www.solstation.com/stars/luytens.htm Tähti on nimetty sen huomattavan suuren ominaisliikkeen ensimmäisenä määrittäneen yhdysvaltalaisen tähtitieteilijän Willem Jacob Luytenin mukaan. ==Lähteet== Luokka:Paikallinen kuuma kupla Luokka:Punaiset kääpiöt
Ai Sugiyama

Ai Sugiyama (; s. 5. heinäkuuta 1975) on japanilainen tennispelaaja. Hän syntyi Jokohamassa ja aloitti ammattilaisuransa vuonna 1992. Sugiyama nousi 23. lokakuuta 2000 nelinpelaajana maailman rankinglistan ykköseksi. Kaksinpelin rankinglistalla hän oli parhaimmillaan kahdeksas helmikuussa 2004. Hän voitti urallaan kuusi kaksinpelin ja 38 nelinpelin WTA-turnausta. Sugiyama kuului naisten nelinpelimestaruuden voittaneeseen pariin Yhdysvaltain avoimissa 2000, Ranskan avoimissa 2003 ja Wimbledonissa 2003. Yhdysvalloissa parina oli Julie Halard-Decugis, kahdessa jälkimmäisessä Kim Clijsters. Lisäksi hän voitti Mahesh Bhupathin kanssa sekanelinpelin Yhdysvaltain avoimissa vuonna 1999. Kaksinpelissä Sugiyama ylsi puolivälieriin Australian avoimissa 2000 ja Wimbledonissa 2004. Sugiyama lopetti tennisuransa vuonna 2009. == Lähteet == * === Viitteet === == Aiheesta muualla == Luokka:Japanilaiset tennispelaajat Luokka:Vuonna 1975 syntyneet Luokka:Elävät henkilöt
Coop (taiteilija)

Coop (oik. Chris Cooper, s. 1968 Tulsa, Oklahoma, Yhdysvallat) on yhdysvaltalainen Teksasissa asuva taiteilija. Hänen taiteensa esittää pääasiassa kevyesti vaatettuja Bettie Page-tyylisiä 1950-luvun tyylisiä pehmopornokuvia, tai B-elokuvien hirviöitä. Coop piirtää usein naisen piruna, mutta hän piirtää myös usein Saatanan virnistävänä miehenä, jolla on palava sikari hampaidensa välissä. Vaikka Coopin kuvien aiheet ovat yleensä synkkiä, hän piirtää kuvista kuitenkin humoristisia ja värikkäitä. Coop on tehnyt taidetta useille yhtyeille ja tuotemerkeille, kuten Sympathy for the Record Industryn julkaisuihin. Julisteita hän on tehnyt muun muassa yhtyeille Reverend Horton Heat, Lords of Acid, Green Day, Nirvana, Soundgarden ja Foo Fighters. Coop on tunnettu Hot Rod -harrastuksestaan ja Kustom Kulture -yhteisöstä. Vuonna 2006 Coop suunnitteli kaksi Hot Rodin pienoismallia lelubrändi Hot Wheelsille. == Coopin julkaisemat kirjat == * Devils Advocate: The Art of Coop (2001) * The Big Fat One (2004) == Aiheesta muualla == *Coopstuff.com - Coopin virallinen kotisivu *Positive Ape Index - Coopin blogi * *The Fine Art of Coop *PosterPop Posterpop - Buy more Coop! *Coop designed Ceramic Poker Chips *Deviant Nationin tekemä haastattelu *Coop kondomit *Coopin suunnittelemat Hot Wheels -autot Luokka:Yhdysvaltalaiset taiteilijat Luokka:Elävät henkilöt Luokka:Vuonna 1968 syntyneet
Heikki Valpola

Heikki Jussi Valio Valpola (s. 22. huhtikuuta 1946 Rauma, Suomi) on suomalainen säveltäjä. == Koulutus == Valpola suoritti musiikinteorian diplomin ja musiikinopettajan tutkinnon Sibelius-Akatemiassa 1972. Hänen opettajanaan sävellyksessä toimi muun muassa professori Jouko Tolonen. == Ura == Valpola on toiminut lehtorina Sibelius-Akatemiassa vuodesta 1980 kansanmusiikin koulutusohjelmassa. Kullervo-kuoron johtajana Valpola on toiminut vuodesta 1984. == Tuotanto == Valpola tunnetaan erityisesti uuden laululiikkeen käyttömusiikin säveltäjänä. Hänelle ominaisia ovat uusklassistiset kansan- ja populaarimusiikistakin vaikutteita hakeneet sävellykset. Hän on säveltänyt musiikkia teatteriin, elokuviin sekä myös kamarimusiikkia nuorille soittajille. Valpola on tehnyt 1970-luvulta alkaen tiivistä yhteistyötä muun muassa harmonikkataiteilija Matti Rantasen kanssa säveltäen useita teoksia harmonikalle, sisältäen sekä sooloteoksia että harmonikan sisältävälle kamarimusiikkikokoonpanolle suunnattuja töitä. Hänen harmonikkasävellyksensä ovat levinneet Suomen rajojen ulkopuolellekin muun muassa Mogens Ellegaardin, Mie Mikin, Marcel Azzolan ja Max Bonnayn esittäminä. === Sävellyksiä === * Baletti Sali No 6 (Suomen Kansallisbaletti 1982) * Sekakuoroteokset Kolme häälaulua Kalevalasta (1977), Pääskylintu, päivälintu (1983), Aika on iloita meidän (1984) * Kamarimusiikkia harmonikalle Pas de deux (1991, sooloharmonikka), harmonikalle ja kamariorkesterille Kesäpäiviä (1985), Tulenteko (1986), Marilina (1988) * Näytelmäelokuvamusiikkia Miestä ei voi raiskata (Jörn Donner 1978), Vartioitu kylä 1944 (1978), Tulipää (1980), Aidankaatajat eli heidän jälkeensä vedenpaisumus (1982), Iso vaalee (1984), Aikalainen (1984), Päivää, herra Kivi (1984) == Lähteet == Luokka:Suomalaiset elokuvasäveltäjät Luokka:Suomalaiset taidemusiikin säveltäjät Luokka:Vuonna 1946 syntyneet Luokka:Elävät henkilöt
Derek Lowe

Derek Christopher Lowe (s. 1. kesäkuuta 1973) on yhdysvaltalainen baseballpelaaja. Hän syntyi Dearbornissa, Michiganissa, ja opiskeli paikallisessa Edsel Ford High Schoolissa. Lowe teki Major League -debyyttinsä 26. huhtikuuta 1997. Hänen ammattilaisseuroinaan ovat olleet Seattle Mariners (1997), Boston Red Sox (1997–2004), Los Angeles Dodgers (2005–2008), Atlanta Braves (2009–2011), Cleveland Indians (2012), New York Yankees (2012) ja Texas Rangers (2013). Lowe on pelannut tähdistöotteluissa vuosina 2000 ja 2002. == Lähteet == Luokka:Yhdysvaltalaiset baseballpelaajat Luokka:Vuonna 1973 syntyneet Luokka:Elävät henkilöt
Russell Martin

Russell Nathan Coltrane Jeanson Martin Jr. (s. 15. helmikuuta 1983) on kanadalainen baseballpelaaja (sieppari). Hän teki Major League -debyyttinsä Yhdysvalloissa Los Angeles Dodgersissa 5. toukokuuta 2006. == Lähteet == Luokka:Kanadalaiset baseballpelaajat Luokka:Vuonna 1983 syntyneet Luokka:Elävät henkilöt
Kiinan ralli

Kiinan ralli on suurin Kiinassa järjestettävä rallikilpailu. Ensimmäinen kilpailu ajettiin vuonna 1997, ja se oli osana rallin maailmanmestaruussarjaa kaudella 1999. Sittemmin sitä on ajettu osana rallin Aasian-Tyynenmeren mestaruussarjaa (APRC). Vuonna 1999 järjestettiin ensimmäinen rallin maailmanmestaruussarjaan kuuluva Kiinan ralli, jonka voitti Didier Auriol. Vuoden 2016 kilpailu peruttiin tulvien vuoksi Huairoun alueella Pekingin lähistöllä. Kilpailu oli suunniteltu pidettäväksi syyskuussa ja sen oli tarkoitus olla kauden kymmenes rallin MM-sarjassa. ==Voittajat== Lähde: Vuosi Päivämäärä Voittaja Auto Sarja Raportti 1997 21.–23. kesäkuuta Colin McRae Subaru Impreza WRC97 APRC Raportti 1998 19.–21. kesäkuuta Colin McRae Subaru Impreza WRC97 APRC Raportti 1999 17.–19. syyskuuta Didier Auriol Toyota Corolla WRC WRC APRC Raportti 2000 7.–9. syyskuuta Possum Bourne Subaru Impreza WRX APRC Raportti 2001 20.–22. lokakuuta Domenico Caldarola Mitsubishi Lancer Evo VI APRC Raportti 2002 19.–21. lokakuuta Karamjit Singh Proton Pert APRC Raportti 2003 Ei järjestetty 2004 22.–24. lokakuuta Katsuhiko Taguchi Mitsubishi Lancer Evo VIII APRC Raportti 2005 26.–28. marraskuuta Jussi Välimäki Mitsubishi Lancer Evo VIII APRC Raportti 2006 25.–27. marraskuuta Cody Crocker Subaru Impreza STi N12 APRC Raportti 2007 9.–11. marraskuuta Cody Crocker Subaru Impreza STi N12 IRC APRC Raportti 2008 (APRC) 8.–9. marraskuuta Cody Crocker Subaru Impreza WRX APRC Raportti 2008 (IRC) 5.-7. joulukuuta Jarkko Miettinen Mitsubishi IRC Raportti 2009 13.–15. marraskuuta Cody Crocker Subaru Impreza STi N14 APRC Raportti 2010 6.–7. marraskuuta Mark Higgins Mitsubishi Lancer Evo IX APRC Raportti 2011 4.–6. marraskuuta Alister McRae Proton Satria Neo S2000 APRC Raportti 2012 26.–28. lokakuuta Alister McRae Proton Satria Neo S2000 APRC Raportti 2013 2.–3. marraskuuta Esapekka Lappi Škoda Fabia S2000 APRC Raportti 2014 8.–9. marraskuuta Chris Atkinson Volkswagen Golf SCRC APRC Raportti 2015 30. lokakuuta–1. marraskuuta Pontus Tidemand Škoda Fabia R5 APRC Raportti 2016 Peruttiin tulvien vuoksi 2017 Ei järjestetty 2018 20.–21. lokakuuta Karl Kruuda Volkswagen Golf SCRC APRC Raportti 2019 26.–27. lokakuuta Lin Dewei Subaru XV APRC Raportti 2020 – 2022 Peruttiin ==Lähteet== *
Dogs (kappale)

Dogs on brittiläisen progressiivisen rock-yhtyeen Pink Floydin kappale, se julkaistiin yhtyeen albumilla Animals (1977). Kappale kehittyi albumin Wish You Were Here nauhoituksissa 1974, jolloin sen sanat olivat erilaiset ja kappaleen nimi oli You Gotta Be Crazy. Kappale on Animals-albumin ainut, jossa David Gilmour on osallisena niin sävellyksessä kuin laulamisessa. Kappaleen juonessa koirat esitetään liikemiehinä, jotka tarpeen vaatiessa puukottavat selkään eivätkä tunne syyllisyyttä, koska luulevat muiden olevan selkäänpuukottajia. ==Liveversiot== Yhtyeen vuoden 1974 konserteissa kappaleen lauloi kokonaisuudessaan David Gilmour. Gilmour soitti kaikki akustisetkin osuudet sähkökitaralla ja käytti riffiosuuksissa wah wah -pedaalia. Kitarasoolo-osuuksiin hän lisäsi paljon säröefektejä. Taustalla oli myös paljon Rick Wrightin syntetisaattoria. ==Muusikot== * David Gilmour – laulu, kitara * Roger Waters – laulu, bassokitara, vokooderi * Nick Mason – rummut, perkussio * Richard Wright – urut, sähköpiano, syntetisaattori Luokka:Pink Floydin kappaleet Luokka:Vuoden 1977 kappaleet
Rick Honeycutt

Frederick Wayne ”Rick” Honeycutt (s. 29. kesäkuuta 1954) on yhdysvaltalainen baseballpelaaja ja -valmentaja. Hän pelasi Major League -tason vasenkätisenä syöttäjänä vuosina 1977–1997. Honeycutt syntyi Chattanoogassa, Tennesseessä. Hän pelasi ennen ammattilaisuraansa Tennesseen yliopiston joukkueessa. Hän osallistui MLB:n tähdistöotteluihin vuosina 1980 ja 1983. Honeycutt työskentelee tätä nykyä valmentajana Los Angeles Dodgersissa. == Seurat == Honeycuttin MLB-seuroina olivat peliuran aikana seuraavat: * Seattle Mariners (1977–1980) * Texas Rangers (1981–1983, 1994) * Los Angeles Dodgers (1983–1987) * Oakland Athletics (1987–1993, 1995) * New York Yankees (1995) * St. Louis Cardinals (1996–1997) == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1954 syntyneet Luokka:Elävät henkilöt
A Quick One

A Quick One on brittiläisen rockyhtye The Whon vuonna 1966 julkaistu albumi. Yhdysvalloissa se julkaistiin toukokuussa 1967 nimellä Happy Jack. Albumin tunnetuimmat kappaleet lienevät levyn päättävä lähes kymmenminuuttinen rock- ooppera ”A Quick One, While He’s Away” sekä ”Boris the Spider”. ==Kappaleet== ===Ison-Britannian painos=== A-puoli # # # # # # B-puoli # * # # # Vuoden 1995 CD-version bonuskappaleet: # * # # # # # # # # ===Happy Jack – Yhdysvaltain painos=== # Run, Run, Run # Boris the Spider # I Need You # Whiskey Man # Cobwebs and Strange # Happy Jack # Don't Look Away # See My Way # So Sad About Us # A Quick One While He's Away ==Kokoonpano== * Roger Daltrey – laulu * John Entwistle – bassokitara, laulu * Keith Moon – rummut * Pete Townshend – kitara, laulu == Lähteet == Quick One Quick One
Pigs on the Wing

Pigs on the Wing on brittiläisen progressiivisen rockin yhtyeen Pink Floydin Animals-albumilla julkaistu kaksiosainen kappale. Ensimmäinen osa ("Pigs on the Wing 1") aloittaa albumin kestäen vain hieman alle puolitoista minuuttia kuten myös albumin lopettava toinen osa ("Pigs on the Wing 2"). Kappaleiden sanat pohjautuvat George Orwellin Eläinten vallankumous -kirjan juoneen. == Vaihtoehtoinen studioversio == Kappaleista on tehty myös vaihtoehtoinen studioversio, jossa on kummatkin osat yhdistettynä. Se sisältää myös Pink Floydin kiertuekitaristina toimineen Snowy Whiten soittaman sähkökitarasoolon, joka yhdistää ensimmäisen ja toisen osan toisiinsa. Versio on julkaistu ainoastaan Animalsin 8-raitapainoksella. == Kokoonpano == * Roger Waters – laulu, akustinen kitara * Snowy White – sähkökitara (vain 8-raitapainoksen vaihtoehtoisella versiolla) == Lähteet == Luokka:Pink Floydin kappaleet Luokka:Vuoden 1977 kappaleet
Kapteynin tähti

Kapteynin tähti on punainen alikääpiötähti eteläisellä taivaalla, Maalarin tähdistössä. Se sijaitsee 3,9 pc (12,7 valovuoden) etäisyydellä ja löydettiin vuonna 1897. Sen ominaisliike on kaikista tähdistä toiseksi suurin ja häviää vain Barnardin tähdelle. Kapteynin tähti kiertää Linnunradan keskustaa retrogradisesti ja onkin meitä lähin Linnunrataa ympäröivään haloon kuuluva tähti. Radan perusteella on arveltu, että se on saattanut muodostua jossakin galaksimme ympärillä olevista pallomaisista tähtijoukoista. Tähden metallipitoisuus on hyvin pieni, vain noin kymmenesosa Auringon metallipitoisuudesta.Kapteyn's Star Solstation Tähti on nimetty löytäjänsä, hollantilaisen tähtitieteilijän Jacobus Kapteynin mukaan. ==Lähteet== Luokka:Punaiset kääpiöt